﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Pe cea mai aleasa din toate neamurile, pe Sfanta Prunca care se aduce astazi de Sfintii sai Parinti in Biserica Domnului si se aseaza in Sfanta Sfintelor, spre salasluirea Imparatului tuturor, cu cantari de lauda si cu multime de faclii sa o intampinam Iar tu, care ai milostivire nemarginita, slobozeste-ne din toate nevoile, pe noi care iti cantam: Bucura-te, bucuria noastra, Sfanta Prunca, pururea Fecioara PROGRAMUL LITURGIC IN SĂPTĂMÂNA 21 - 27 NOIEMBRIE 2016 Luni 21 NOIEMBRIE: INTRAREA ÎN BISERICĂ A MAICII DOMNULUI UTRENIE, SFÂNTA LITURGHIE – ora 8 30 AM Sâmbătă 26 NOIEMBRIE : UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 27 NOIEMBRIE UTRENIE, SFÂNTA LITURGHIE – ora 8 30 AM Preot Paroh Marius DanielmDumitrescu Z face: Voi EVANGHELIA DIN DUMINICA A 26 - A DUPA RUSALII is-a Domnul pilda aceasta: Unui om bogat i-a rodit din belşug țarina Și el cugeta în sine, zicând: Ce voi face, că n-am unde să adun roadele mele? Și a zis: Aceasta voi face: Voi strica hambarele mele și mai mari le voi zidi și voi strânge acolo toate roadele mele și bunătățile mele; și voi zice sufletului meu: Suflete, ai multe bunătăți strânse pentru mulți ani; odihnește-te, mănâncă, bea, veselește-te Însă Dumnezeu i-a zis: Nebune! În această noapte vor cere de la tine sufletul tău Și cele ce ai pregătit ale cui vor fi? Așa se întâmplă cu cel ce-și adună comori pentru sine însuși și nu se îmbogățește în Dumnezeu (Luca 12, 16 - 21) INTRAREA MAICII DOMNULUI IN BISERICA Sărbătoare mare astăzi, iubiţii mei, sărbătoare mariană; adică o sărbătoare în cinstea Preasfintei Născătoare de Dumnezeu, care potrivit credinţei noastre cuvine-se să fie cinstită Şi este cinstită Preasfânta noastră Pentru că nu este doar o femeie, doar o sfântă; este mai presus de profeţi, de patriarhi, de apostoli, de cinstitul Înaintemergător, de îngeri şi de arhangheli, mai presus de orice creatură raţională După Hristos, după Sfânta Treime, vine Preasfânta Născătoare de Dumnezeu, cea mai minunată şi mai frumoasă creatură şi lauda neamului omenesc „Presfântă Stăpână, de Dumnezeu Născătoare, roagă-te pentru noi păcătoşii”! (Pavecerniţa Mare) Trebuie să avem o mare evlavie către Preasfânta Născătoare de Dumnezeu Astăzi sunt Intrările ei Ce înseamnă „Intrări”? Trebuie să explicăm asta Trei învăţături Prima Am văzut că părinţii Presfintei nu aveau niciun copil şi erau trişti şi-L rugau pe Dumnezeu Şi s-au bucurat mult când Ana a rămas însărcinată şi încă mai mult când a născut pe unicul ei copil Întreb: Se întâmplă astăzi aşa ceva? Ei, până la unul sau cel mult doi copii, da Mai departe, nu Generaţia noastră nu mai vrea astăzi copii Se tem bărbaţii ca nu cumva soţia să rămână însărcinată Şi ca să nu rămână, uneltesc mijloace şi metode care nu se zic Decade omul la un nivel mai prejos decât al animalelor Tremură, ca nu cumva să răsară în cele dinlăuntru ale mamei floarea; pentru că cea mai frumoasă floare este copilul, floarea cerului; „floare din rădăcina lui Iesei”, nu cântăm despre copilul Iisus? (Catavasiile Naşterii Domnului) Acum însă, imediat ce răsare floarea, bărbatul se întristează, femeia se întristează; şi-aleargă la medici şi fac avort, adică o omoară, o ucid! Asta este cea mai mare crimă Dacă omori pe cineva mare, poate că ţi-a dat vreun motiv Dar acest copil mic, care este în cele dinlăuntru, ce rău a făcut? Este ce mai nevinovată fiinţă De aceea, cine ucide un copil – zice un filosof rus – Îl ucide pe Hristos! Femei, dacă aţi căzut în păcatul acesta şi aţi ucis copii, nu vă folosesc nimic – nici lumânări, nici făclii, nici prescuri Este absolută nevoie să vă duceţi să vă mărturisiţi, să vă spuneţi păcatele voastre şi să primiţi iertare Aşadar, „Intrările” ne învaţă că familiile nu trebuie să facă acest mare păcat, care se numeşte paza de a face copii, ci să aducă pe lume copii câţi le dăruieşte Dumnezeu Ce altceva ne învaţă „Intrările”? Ce-au făcut părinţii Fecioarei? L-au dus pe copilaşul lor la Templu Asta trebuie să se întâmple şi astăzi Eşti tată? Eşti mamă? Copilaşul să-l duci la biserică Să îi obişnuieşti mânuţa să facă semnul crucii Să îl obişnuieşti să îngenuncheze şi să se roage Limba lui să înveţe să rostească numele dumnezeiesc Primele cuvinte pe care le va învăţa să fie „Dumnezeu”, „Hristos”; „tată” şi „mamă” şi „bunică”, acestea sunt în al doilea rând Şi în duminici, mama să-şi scoale copiii pentru biserică În anii de demult se trezeau copiii şi mergeau la biserică; şi ascultau Evanghelia şi se împărtăşeau cu Preacuratele Taine Acum? Nimic! Dorm ca animalele Şi în biserică nu se găseşte nici măcar un copil, ca să ridice sfeşnicul Pentru asta e nevoie de grijă Aşadar, primul: Femei, nu faceţi marea crimă a feririi de a naşte copii, a pruncuciderii Al doilea: Părinţi, duceţi-i pe copiii voştri la biserică Şi a treia învăţătură care este? Dacă am să v-o spun, mă veţi asculta? Intrările Preasfintei noastre ne învaţă: Din copiii pe care-i veţi naşte, un copil să-L închinaţi lui Dumnezeu! Asta este cea mai bună închinare, asta este cea mai mare lumânare Părinţii Preasfintei nu l-au ţinut pe copilul lor pentru ei L-au închinat lui Dumnezeu Acum, care-şi închină copilul lui Dumnezeu, să se facă preot, să se facă monah? Cine-şi dă o fetiţă să devină misionar şi să se consacre lui Dumnezeu? Sau să devină asistentă sau învăţătoare sau profesoară, ca să slujească lui Dumnezeu? Dacă se întâmplă aşa ceva, încep ca bocitoarele Dar voi să consideraţi cinste şi binecuvântare a-I da lui Dumnezeu pe unul din copiii voştri Să spuneţi: Pe acest copil îl închin să devină într-o zi preot al Celui Preaînalt, propovăduitor al Evangheliei, misionar Este mare lucru ca una din fetele voastre să iubească nu doar un bărbat, ci pe Acela care este Mirele cel frumos al Bisericii Să fiţi încredinţaţi că mulţi vă vor ferici Iubiţii mei, acestea sunt învăţăturile acestei sfinte sărbători, care poate fi caracterizată ca o zi de sărbătoare a copilului Nişte contestatari ai credinţei creştine – statul e ateu! – au luat radiera diavolului şi şterg sărbătorile bisericeşti În locul lor adoptă noi sărbători Şi auzi: când au sărbătoarea mamei, când au sărbătoarea copilului, când au sărbătoarea cutăruia, când a celuilalt Numai sărbători sunt; şi lovesc astfel în credinţa creştină Astăzi, Biserica noastră, care pe toate le-a rânduit cu înţelepciune, aminteşte că Preasfânta s-a dus în Templu copilaş de trei ani Aşadar, poate să fie considerată şi ca sărbătoare a copilului Din nefericire însă, ateii şi necredincioşii, care ne guvernează, vor să desfiinţeze aceste frumoase sărbători, în care se sărbătoresc toate marile evenimente De aceea, părinţi, nu fiţi neglijenţi Vă rog, ascultaţi-mă Copiii voştri la biserică! Copiii voştri la Dumnezeu! Nu m-ascultaţi? Luaţi aminte, primii care vă veţi căi veţi fi voi Pentru că dacă va înceta să fie cultivată în copii şi în tineri credinţa în Dumnezeu, societatea se va transforma în junglă Fără Dumnezeu, toate crimele sunt îngăduite; şi furturi şi necinstiri şi ucideri şi orice rău Copiii care nu cred, copiii care nu merg la biserică, copiii care nu se spovedesc, copiii care nu se împărtăşesc, copiii care nu-L ascultă pe Dumnezeu, vor deveni criminali; se vor umple închisorile Şi voi veţi plăti scump, în nepoţii şi în strănepoţii voştri, indiferenţa aceasta faţă de copiii voştri Copiii la biserică! Doar aşa există nădejde să se creeze o altă lume mai sănătoasă, o nouă societate mai omenească, o patrie creştină, care va deveni din nou lumină şi călăuză omenirii (Mitropolitul Augustin de Florina)